Ola Tulluan

Ola Tulluan (født 7. september 1947 i Orkdal) er en norsk luthersk indonesiamisjonær som fra 2001 til 2010 var generalsekretær for Norsk Luthersk Misjonssamband (NLM).

Han har utdannelse fra Fjellhaug misjonshøgskole i Oslo fra 1969 til 1973 og deretter fra Menighetsfakultetet i Oslo. Han ble cand.theol. i 1975. 

I 1977 reiste han ut som NLM-misjonær i Indonesia. Han var viserektor for Indonesian Bible Institute fra 1986 til 1989 og dekan ved English School of Theology ved Singapore Bible College fra 1991 til 1995. 

I 1995 kom han tilbake til Norge og ble undervisningsinspektør ved Fjellhaug Misjonshøgskole. Han var rektor samme sted fra 1999 til 2001, da han ble generalsekretær for Norsk Luthersk Misjonssamband. Den 1. september 2010 fikk han avløsning av Øyvind Åsland.

Kilder 
 Om Ola Tulluan i NLM-leksikon

Norske teologer
Misjonærer tilknyttet Norsk Luthersk Misjonssamband
Generalsekretærer i Norsk Luthersk Misjonssamband
Misjonærer i Indonesia
Lutherske misjonærer
Norske misjonærer
Personer fra Orkdal kommune
Personer fra Orkland kommune
Fødsler i 1947